sagorsarker/bangla-wikipedia huggingface dataset:
হীনা সিধু

হীনা সিধু (জন্ম: ২৯ আগস্ট, ১৯৮৯) একজন ভারতীয় ক্রীড়া শুটার। ৭ এপ্রিল ২০১৪, সালের, সিধু প্রথম ভারতীয় পিস্তল শুটার যিনি আন্তর্জাতিক শুটিং স্পোর্ট ফেডারেশন বিশ্বের এক নম্বর স্থানে পৌঁছান। ২০১৩ সালে সিধু প্রথম ভারতীয় পিস্তল শুটার হন যিনি আইএসএসএফ বিশ্বকাপের ফাইনালে  ১০ মিটার এয়ার পিস্তল ইভেন্টে একটি স্বর্ণ পদক জয় করেন। ২০১৪ সালে সিধু ১০ মিটার এয়ার পিস্তল ইভেন্টে ২০৩.৮ পয়েন্ট চূড়ান্ত স্কোর করে, বিশ্ব রেকর্ড ধারক ছিলেন। সিধু ডান হাতি ও ডান চোখ প্রভাবশালী গোল্ড কোস্ট ২০১৮ বিজয়ী।
২০১৩ সালে সিধু,  ব্যাচেলর অব ডেন্টাল সার্জারি পাশ করেন। সিধুর বাবা ছিলেন একজন জাতীয় ক্রীড়া শুটার, তার ভাইও  ১০ মিটার এয়ার পিস্তল ইভেন্টে একজন শুটার। সিধুর কাকা একজন বন্দুকপ্রস্তুতকারক এবং বন্দুক গ্রাহকীকরণ পেশাদার। ৭ ফেব্রুয়ারি ২০১৩, সিধু  পিস্তল শুটার রোনক পণ্ডিতের সংগে বিবাহ বন্ধনে আবদ্ধ হন। সিধু মুম্বাইয়ের গোরেগাওতে বসবাস করেন।
সিধু ২০০৬ সালে, জাতীয় জুনিয়র ও সিনিয়র দলে অংশগ্রহণ করে শুটিং শুরু করেন। তিনি পাটিয়ালা ক্লাবের একজন সদস্যা।
২০০৯ সালে সিধু বেইজিং এ অনুুুুষ্ঠিত আইএসএসএফ বিশ্বকাপে একটি রৌপ্য পদক লাভ করেন। তিনি কেরালায় জাতীয় চ্যাম্পিয়নশিপে নারীদের ১০ মিটার এয়ার পিস্তল ইভেন্টে প্রথম স্থান লাভ করেন।
২০১০ সালে চীনের কুয়াংচৌতে অন্নু রাজ সিং এবং সোনিয়া রাইয়ের সংগে সিধু, এশিয়ান গেমসে মহিলাদের ১০ মিটার এয়ার পিস্তল দলগত ইভেন্টে একটি রৌপ্য পদক জেতেন। ২০১০ সালে কমনওয়েলথ গেমসে অন্নু রাজ সিং ৩৭৫ পয়েন্ট পেয়ে এবং সিধু ৩৮৪ পয়েন্ট পেয়ে, মহিলা জুটিতে সিধু এবং সিং ১০ মিটার এয়ার পিস্তলে একটি স্বর্ণ পদক জেতেন। ব্যক্তিগত ইভেন্টে, সিধু একটি রৌপ্য পদক জেতেন।
সিধু লন্ডনে অনুষ্ঠিত ২০১২ গ্রীষ্মকালীন অলিম্পিকে ভারতীয় দলের সদস্য ছিলেন। তিনি মহিলাদের ১০ মিটার এয়ার পিস্তল ইভেন্টে অংশ নেন এবং যোগ্যতা রাউন্ডে দ্বাদশ স্থানে শেষ করেন। সিধু লন্ডন ২০১২ অলিম্পিক গেমসের কাহিনী ভিত্তিক <nowiki>"ফার্স্ট"</nowiki> শিরোনামযুক্ত সরকারি লন্ডন ২০১২ অলিম্পিক গেমস ছায়াছবিটির অংশ ছিলেন। ক্যারোলিন রোনাল্ড দ্বারা লিখিত, উৎপাদিত এবং নির্দেশিত ছায়াছবিটি এক ডজন অলিম্পিক প্রতিদ্বন্দ্বীদের নিয়ে তৈরি যারা তাদের প্রথমবার অলিম্পিক প্রতিদ্বন্দ্বিতা করতে লন্ডনে প্রস্তুতি নিচ্ছিলেন।
২০১৩ সালে সিধু জার্মানির মিউনিখে আইএসএসএফ এর বিশ্বকাপ ফাইনালে স্বর্ণ পদক জেতেন। সিধু ২০৩.৮ পয়েন্ট পান, যা তাকে ওই ইভেন্টে ৫ পয়েন্ট এগিয়ে দেয় এবং তিনি বিশ্ব চ্যাম্পিয়ন সার্বিয়ার জোরানা আরুনোভিচ এবং পূর্ববর্তী বিজয়ী ইউক্রেনের ওলেনা কোস্তেভিচকে পরাজিত করেন।
২০১৪ সালে ভারতীয় জাতীয় শ্যুটিং ট্রায়ালে রহি সার্নাবতকে হারিয়ে মহিলা এয়ার পিস্তল ইভেন্টে ০.১ পয়েন্টে সিধু জেতেন। 
২০১৬ সালে সিধু রিও দি জেনেরিওতে অনুষ্ঠিত ২০১৬ গ্রীষ্মকালীন অলিম্পিকে নারীদের ১০ মিটার এয়ার পিস্তল এবং মহিলাদের ২৫ মিটার পিস্তল ইভেন্টে যোগ্যতায় উত্তীর্ণ হন। তিনি মহিলাদের ১০ মিটার এয়ার পিস্তলে চতুর্দশ স্থানে এবং মহিলাদের ২৫ মিটার পিস্তল কোয়ালিফাইং চক্রে বিংশ স্থানে সমাপ্ত করেন।
২০১৭ সালে সিধু ব্রিসবেনে অনুষ্ঠিত কমনওয়েলথ শুটিং চ্যাম্পিয়নশিপে মহিলাদের ১০ মিটার এয়ার পিস্তল ইভেন্টে স্বর্ণ পদক জেতেন।
২০১৬ সালে সিধু, তেহরানে অনুষ্ঠিত এশিয়ান এয়ার গান চ্যাম্পিয়নশিপ থেকে বেরিয়ে আসেন কারণ ইরান কর্তৃক মহিলা অংশগ্রহণকারীদের হিজাব পরিধান বাধ্যতামূলক ছিল।
২০১৮ কমনওয়েলথ গেমসে, সিধু মহিলাদের ১০ মিটার এয়ার পিস্তল ইভেন্টে একটি রৌপ্য পদক জেতেন এবং মহিলাদের ২৫ মিটার এয়ার পিস্তল ইভেন্টে ৩৮জন স্বর্ণ পদক বিজয়ীর কমনওয়েলথ গেমস রেকর্ড ভেঙে তিনি স্বর্ণ পদক জেতেন।
২৮ আগস্ট ২০১৪ সালে, সিধু অর্জুন পুরস্কার পান।
লেটার্স ফ্রম এ ফাদার টু হিজ ডটার

লেটার ফ্রম এ ফাদার টু হিজ ডটার (অর্থ "মেয়ের কাছে বাবার চিঠি") হচ্ছে ১৯২৯ সালে জওহরলাল নেহেরুর তার ১০ বছরের কন্যা ইন্দিরা গান্ধীকে পাঠানো ৩০ টি চিঠির সংকলন নিয়ে লেখা বই। এই চিঠিগুলো প্রকৃতি ও মানুষের ইতিহাস সংবলিত বিষয় নিয়ে লিখা ছিল, যা পুরোদস্তুর শিক্ষামুলক ছিল। যখন নেহেরু এই চিঠিগুলো লিখছিলেন, তিনি তখন এলাহাবাদে ছিলেন এবং ইন্দিরা ছিলেন মুসৌরিতে। মুল চিঠিগুলো ইংরেজিতে লিখা হয়েছে; যা পরবর্তীতে ভারতীয় ঔপন্যাসিক মুন্সি প্রেমচাঁদ হিন্দি ভাষায় অনুবাদ করেন। অনুদিত বইটির নাম ছিল 'পিতা কি পত্র পুতি কে নাম'।
অনুশীলন নাট্যদল

অনুশীলন নাট্যদল রাজশাহী বিশ্ববিদ্যালয় কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার মলয় ভৌমিক। বিশ্ববিদ্যালয় কেন্দ্রীয় নাট্যদল হলেও দেশের প্রথম সারির গ্রুপের একটি অনুশীলন নাট্যদল।
‘নাট্য আন্দোলন সমাজ পরিবর্তন আন্দোলনের একটি অংশ’ স্লোগানকে ধারণ করে এই নাট্যদলটি ১৯৭৯ সালের ৮ অক্টোবর রাজশাহী বিশ্ববিদ্যালয়ে যাত্রা শুরু করে। শুরুতে ‘অনুশীলন ঊনআশি’ নাম নিয়ে আত্মপ্রকাশ করে। পরে পরিবর্তন করে নাম রাখা হয় ‘অনুশীলন নাট্যদল’।
অনুশীলন এখন পর্যন্ত ৬৪ টি নাটক প্রযোজনা করেছে। তাদের সর্বশেষ নাটক "বুদেরামের কূপে পড়া" এর প্রথম প্রদর্শনী ২০১৮ সালের ১৮ ডিসেম্বর রাজশাহী বিশ্ববিদ্যালয়ের কাজী নজরুল
ইসলাম মিলনায়তনে মঞ্চায়িত হয়।
অনুশীলন দেশের বাইরেও বিভিন্ন সময় মঞ্চ নাটক প্রযোজনা করেছে। রবীন্দ্রনাথের সার্ধশতবার্ষিকীর অনুষ্ঠান উপলক্ষে ঠাকুরদালান মঞ্চে আমন্ত্রণ পেয়েছিল দলটি। সেখানে তারা রবীন্দ্রনাথের রথের রশি নাটক মঞ্চায়ন করে।
ইয়ানিক ফেরেইরা কারাস্কো

ইয়ানিক ফেরেইরা কারাস্কো (; জন্ম: ৪ সেপ্টেম্বর ১৯৯৩) হলে বেলজিয়ামের একজন পেশাদার ফুটবলার, যিনি চাইনিজ লিগের ক্লাব দালিয়ান ফাং এবং বেলজিয়াম জাতীয় দলের হয়ে একজন উইঙ্গার হিসেবে খেলেন।
তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লিগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লিগের ফাইনালে গোল করেন, যেখানে তার দল রানার-আপ হয়েছিল।
কারাস্কো ২০১৫ সালের মার্চ মাসে, বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন, এবং ২০১৬ উয়েফা ইউরোয় খেলার জন্য ডাক পান।
নবি মুম্বই আন্তর্জাতিক বিমানবন্দর

নবি মুম্বই আন্তর্জাতিক বিমানবন্দর ভারতের অঙ্গ রাজ্য মহারাষ্ট্রের উলয়ে কোপার-পেনভেলে একটি নির্মাণাধীন গ্রীনফিল্ড আন্তর্জাতিক বিমানবন্দর। এটি মুম্বই মেট্রোপলিটান অঞ্চলের দ্বিতীয় আন্তর্জাতিক বিমানবন্দর হিসাবে নির্মাণ করা হচ্ছে। এটি ছত্রপতি শিবাজী আন্তর্জাতিক বিমানবন্দরের (সিএসিয়া) পাশাপাশি কাজ করবে এবং ভারতের প্রথম শহুরে বহু-বিমানবন্দর ব্যবস্থা তৈরি করবে। মুম্বই ইন্টারন্যাশনাল এয়ারপোর্ট লিমিটেড (এমআইএল) কর্তৃক ₹১৬ হাজার কোটি টাকার প্রকল্পটি কার্যকর করা হবে, যার চুক্তি ২০১৭ সালের ফেব্রুয়ারি মাসে সংস্থাটি জিতেছে। এটি এমএলএল বিমানবন্দর কর্তৃপক্ষ (এএআই) এবং জিভি কে ইন্ডাস্ট্রিজ লিমিটেডের একটি যৌথ উদ্যোগ। সিটি অ্যান্ড ইন্ডাস্ট্রিয়াল ডেভেলপমেন্ট করপোরেশন (সিডকো) প্রকল্পটির প্রধান সংস্থা, তারা " নকশা, নির্মাণ, অর্থ, পরিচালনা এবং পরিবর্তন" (ডিবিএফোট) ভিত্তিতে পাবলিক-প্রাইভেট পার্টিশন (পিপিপি) মাধ্যমে তৈরি করাবে। এএআই এবং সিআইডিসিও- এর কাছে ১৩% শেয়ারের মালিকানা রয়েছে। এছাড়া এই বিমানবন্দরে এমআইএএল ৭৪% ইক্যুইটির মালিক হবে।
এই বিমানবন্দর তৈরি হলে , সিএসআইএ এর উড়ান সংখ্যা হ্রাসের সম্ভাবনা এবং জমি অধিগ্রহণের বিরোধের কারণে বিমানবন্দর প্রকল্পে বিলম্বিত হয়েছে। বিমানবন্দর প্রকল্পটি পাঁচটি গ্রাম ও প্রকল্পে ক্ষতিগ্রস্ত মানুষের (পিএপি) ২৩২০ হেক্টর (৯.০ বর্গ মাইল) জমি জুড়ে বিস্তৃত। ১৩ ই ফেব্রুয়ারি ২০১৭ সালে জিভিকে বিমানবন্দর নির্মাণ এবং পরিচালনার দায়িত্ব পায়। সিআইডিসিও দ্বারা বিমানবন্দরের প্রাক-উন্নয়ন কাজ শুরু হওয়ার পর, পূর্ণাঙ্গ নির্মাণ ২০১৭ সালের শেষ নাগাদ শুরু হয় এবং ২০২০ সালের মধ্যে বিমানবন্দরটি বাণিজ্যিক কার্যক্রম শুরু করতে পারে বলে আশা করা হচ্ছে।
উপকূলীয় ভূমিতে ২,৯০০ হেক্টর (৭,২০০ একর) জমির মধ্যে মূল বিমানবন্দর কার্যক্রমের জন্য ১,৩২০ (৩,৩০০ একর) হেক্টর জমিতে ও ২৪৫ হেক্টর (৬১০ একর) জমি ওয়াগাওয়ালি দ্বীপে ম্যানগ্রভ উদ্যান হিসাবে বিকশিত করা হবে এবং ৩,৮০০ মিটার দুটি সমান্তরাল রানওয়ে থাকবে বিমানবন্দরে। এটি মুম্বইয়ের ছত্রপতি শিবাজী আন্তর্জাতিক বিমানবন্দর থেকে প্রায় ৩৫ কিলোমিটার (২২ মাইল) দূরে পানভেলের কাছে জাতীয় সড়ক ৪বি -এর পাশে অবস্থিত।
বিমানবন্দরের টার্মিনাল ২,৫০,০০০ বর্গ মিটার (২৭০,০০০ বর্গ ফুট) আয়োতনের এবং ১০০,০০০ বর্গ মিটার (১,১০০,০০০ বর্গ ফুট) আয়োতনের একটি পণ্য এলাকা থাকবে। বিমানবন্দরটি বছরে ৫০-৫৫ মিলিয়ন যাত্রীকে পরিচালনা করবে। বিমানবন্দরটি ৯.৫ বর্গ কিলোমিটার (৩.৭ বর্গ মাইল) এলাকা জুড়ে অবস্থিত।
সিআইডিসিও অনুযায়ী, নতুন বিমানবন্দরটি ২০২০ সাল নাগাদ ৩৫ মিলিয়ন যাত্রী, ২০২৫ সালের মধ্যে ৫৫ মিলিয়ন এবং ২০৩০ সালের মধ্যে ৯০ মিলিয়ন যাত্রী পরিবহন করবে।
বিমানবন্দরটিতে ৩,৮১০ মি × ৬০ মিটার (১২,৫০০ ফুট × ২০০ ফুট) পরিমাপের দুটি সমান্তরাল রানওয়ে থাকবে এবং রানওয়ে দুটির মধ্যবর্তী দূরত্ব হবে ১,৫৫০ মিটার (৫,০৯০ ফুট) দূরত্ব (আইসিএও সর্বনিম্ন প্রয়োজন দূরত্ব হল ১,০৯০ মিটার বা ৩,৫৮০ ফুট)। রানওয়ে ট্যাক্সিওয়ে দ্বারা অ্যাপ্রণের সঙ্গে যুক্ত থাকবে। কোড ৪-এফ বিশিষ্ট বিমানবন্দরটি এয়ারবাস এ৩৮০ এবং বোয়িং ৭৪৭-৮ মত নতুন প্রজন্মের বিমানের অবতরণ ও উড্ডয়ন করতে সক্ষম হবে।
ড্রিস মের্টেনস

ড্রিস মের্টেনস (, ; জন্ম: ৬ মে ১৯৮৭) হলেন একজন বেলজীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০০৪ সালে, মের্টেনস বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১০৫ ম্যাচে ২১টি গোল করেছেন।
ড্রিস মের্টেনস ১৯৮৭ সালের ৬ই মে তারিখে বেলজিয়ামের লোভেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
মের্টেনস বর্তমানে বিলুপ্ত স্থানীয় ক্লাব স্তাদ লোভেনের হয়ে খেলার মাধ্যমে তার ক্যারিয়ার শুরু করেছেন। আন্ডারলেখটের স্কাউটরা তাকে প্রথম দেখেছিল, পরবর্তীকালে চূড়ান্তভাবে ১৯৯৮ সালে ক্লাবের যুব অ্যাকাডেমিতে তিনি অংশগ্রহণ করার সুযোগ পেয়েছিলেন। ২০০৩ সালে উক্ত ক্লাব ছেড়ে দেওয়ার পুর্বে তিনি পাঁচ বছর উক্ত ক্লাবের যুব পর্যায়ের খেলোয়াড়দের সাথে ছিলেন। উক্ত সময় কোচেরা তাকে স্বল্প এবং শারীরিকভাবে দুর্বল হওয়ায় পেশাদার পর্যায়ে প্রতিদ্বন্দ্বিতা অক্ষম হওয়ার জন্য তাকে ছেড়ে দেয়া হয়েছিল। আন্ডারলেখট থেকে চলে আসার পর, মের্টেনসকে বেলজীয় প্রো লীগের অন্য দল খেন্ট তাকে দলে নিয়েছিল। খেন্টের যুব পর্যায়ের সাথে দুই মৌসুম কাটানোর পর, মের্টেনসকে এন্ড্রাখট আলস্টে ধারে প্রেরণ করা হয়েছিল, সেখানে তিনি বেলজীয় তৃতীয় বিভাগের দলের সাথে খেলেছিলেন এবং উক্ত মৌসুমে বছরের সেরা খেলোয়াড় নির্বাচিত হয়েছিলেন। অতঃপর ২০০৭ সালে তিনি নেদারল্যান্ডের ক্লাব এজিওভিভির সাথে চুক্তিবদ্ধ হয়েছিলেন।
মের্টেনস বেলজিয়াম অনূর্ধ্ব-১৭ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৪ সালে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
২০১১ সালের ৯ই ফেব্রুয়ারি তারিখে, ২৩ বছর, ৯ মাস ও ৩ দিন বয়সে, ডান পায়ে ফুটবল খেলায় পারদর্শী মের্টেনস ফিনল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় নাসের শাদলির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে মের্টেনস সর্বমোট ৮ ম্যাচে অংশগ্রহণ করেছেন।
মুহাম্মদ আবদুল মান্নান (চাঁদপুরের রাজনীতিবিদ)

আবদুল মান্নান (মৃত্যু: ৬ ফেব্রুয়ারি ২০০৬) ছিলেন একজন বাংলাদেশি ধর্মীয় নেতা এবং সাংবাদিক। তিনি হুসেইন মুহম্মদ এরশাদের মন্ত্রিসভায় ধর্মবিষয়ক মন্ত্রী হিসেবে দায়িত্ব পালন করেন। তিনি পাকিস্তান সেনাবাহিনীর সহযোগী এবং বাংলাদেশের মুক্তিযুদ্ধের সময় যুদ্ধাপরাধের অভিযুক্ত ছিলেন।
মান্নান আইয়ুব খানের প্রশাসনের সময় ইসলামিক অ্যাডভাইজরি কাউন্সিল এবং আঞ্চলিক কাউন্সিলের সাধারণ সম্পাদক ছিলেন।
২৯ সেপ্টেম্বর, মান্নানের নেতৃত্বে মাদ্রাসা শিক্ষকদের একটি দল আমির আবদুল্লাহ খান নিয়াজীর সাথে সাক্ষাৎ করেন। সেই বৈঠকে, মান্নান নিয়াজীকে একটি কোরআন উপহার দেন এবং পাকিস্তানের নিরাপত্তা ও ইসলামের মর্যাদা রক্ষা করতে পাকিস্তান সেনাবাহিনীকে সমর্থন দেওয়ার জন্য প্রস্তুতির কথা জানান।
মুক্তিযুদ্ধের সময়, মান্নানের বিরুদ্ধে চিকিৎসক এ এফ এম আলীম চৌধুরীর অপহরণ ও হত্যাকাণ্ডে জড়িত থাকার অভিযোগ আনা হয়।
স্বাধীনতার পর, তিনি মাদ্রাসা শিক্ষকদের একটি সংগঠন - বাংলাদেশ জমিয়ত-ই-মুদাররেসিনের সভাপতি হন। তিনি দেশের অন্যতম বহুল প্রচারিত সংবাদপত্র - "দৈনিক ইনকিলাব" পত্রিকার প্রতিষ্ঠাতা। "সাপ্তাহিক বিচিত্রা" পত্রিকায়, মান্নান দাবি করেন যে তিনি কখনও শান্তি কমিটির সদস্য ছিলেন না এবং পাকিস্তান সেনাবাহিনী ও তাদের গণহত্যার সমর্থনে কোনো বক্তব্য দেননি।
১৯৭৯ সালে তিনি চাঁদপুর থেকে সংসদ সদস্য নির্বাচিত হন এবং পরে হুসেইন মুহম্মদ এরশাদের মন্ত্রিসভায় মন্ত্রী নিযুক্ত হন।
১৯৭১ সালের ১১ ডিসেম্বর সরকার হোটেল ইন্টারকন্টিনেন্টাল এবং হলি ফ্যামিলি হাসপাতালে নিরপেক্ষ অঞ্চল ঘোষণা করে। মান্নান এই নিরপেক্ষ অঞ্চলের একটিতে আশ্রয় নেন।
১৯৯৪ সালের মার্চে প্রকাশিত এক প্রতিবেদনে, পিপলস ইনকোয়ারি কমিশন গোলাম আযমসহ আটজনকে আল-বদরের সহযোগী হিসেবে চিহ্নিত করে। মান্নান সেই অভিযুক্তদের একজন ছিলেন।
ডা. এ এফ এম আলীম চৌধুরীর স্ত্রী, শ্যামলী নাসরিন চৌধুরী, অভিযোগ করেন যে তার স্বামীর মৃত্যুর জন্য মান্নান দায়ী।
৬ ফেব্রুয়ারি ২০০৬ তারিখে মান্নান ঢাকার বনানীতে তার নিজ বাসভবনে মারা যান। পরের দিন মহাখালীর গাউসুল আজম মসজিদ কমপ্লেক্সে তার জানাজা অনুষ্ঠিত হয় এবং সেখানেই তাকে দাফন (সমাধিস্থ) করা হয়।
ষাটনল ইউনিয়ন

ষাটনল ইউনিয়ন হলো বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
ষাটনল ইউনিয়নের আয়তন ২,৬৫৩ একর।
২০১১ সালের পরিসংখ্যান অনুযায়ী ষাটনল ইউনিয়নের জনসংখ্যা ১৮,৯৮৪ জন। এর মধ্যে পুরুষ ৯,৮২৪ জন এবং মহিলা ৯,১৬০ জন। মোট পরিবার ৩,৮০৫টি।
মতলব উত্তর উপজেলার উত্তর-পশ্চিমাংশে ষাটনল ইউনিয়নের অবস্থান। এ ইউনিয়নের পূর্বে সাদুল্লাপুর ইউনিয়ন ও ছেংগারচর পৌরসভা, দক্ষিণে ছেংগারচর পৌরসভা ও কলাকান্দা ইউনিয়ন, পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার আধারা ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার ইমামপুর ইউনিয়ন অবস্থিত।
ষাটনল ইউনিয়ন মতলব উত্তর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী ষাটনল ইউনিয়নের সাক্ষরতার হার ৫৬.৮%।
ষাটনল ইউনিয়নের উত্তর ও পশ্চিম প্রান্ত দিয়ে প্রবাহিত হচ্ছে মেঘনা নদী।
ষাটনল ইউনিয়নের প্রধান প্রধান হাট-বাজারগুলো হল কালিপুর বাজার, ষাটনল (বাবুর) বাজার, সটাকী বাজার, কনু মার্কেট এবং আবু মার্কেট।
ইউনিয়নের বর্তমান চেয়ারম্যান - মো. ফেরদাউস আলম সরকার
ঈশ্বরগঞ্জ বিশ্বেশ্বরী পাইলট উচ্চ বিদ্যালয়

ঈশ্বরগঞ্জ বিশেশ্বরী সরকারি পাইলট উচ্চ বিদ্যালয় ঈশ্বরগঞ্জ উপজেলার একটি সরকারি বিদ্যালয়।
উনিশ শতকে ঈশ্বরগঞ্জে মানসম্মত শিক্ষাপ্রতিষ্ঠানের প্রয়োজনীয়তা দেখা দেয়।
সেই সময় তৎকালীন শিক্ষানুরাগী আইনজীবী অ্যাডভোকেট তাড়িনীকান্ত লাহিড়ী, বড়দারঞ্জন রায়, সতীশ চন্দ্র ঘোষসহ স্থানীয় বিশিষ্ট ব্যক্তিদের সঙ্গে আলোচনা করে বিদ্যালয় স্থাপনের সিদ্ধান্ত নেন। সেই সময় গৌরীপুরের জমিদার ব্রজেন্দ্র কিশোর রায় চৌধুরী ঈশ্বরগঞ্জে নিজ পরগণার তহসিল অফিস পরিদর্শনে আসেন। পরিদর্শনকালে স্থানীয় বিশিষ্ট ব্যক্তি ও আদালতে কর্মরত আইনজীবীরা জমিদারের সঙ্গে সাক্ষাত করে তার স্মৃতিস্মারক হিসেবে আদালতের সামনে একটি বিদ্যালয় স্থাপনের জন্য জমিদারের কাছে অনুরোধ জানান। জমিদার ইতিবাচক সাড়া দিয়ে তার মা বিশ্বেশ্বরী দেবীর নামে একটি বিদ্যালয় স্থাপনের সম্মতি এবং এর জন্য ২.৮৮ একর জমি দান করেন। সেই সাথে তিনি প্রয়োজনীয় আর্থিক ব্যয় মেটানোর জন্য স্থানীয় নায়েবকে এককালীন এবং মাসিক অর্থ বরাদ্দের নির্দেশ দেন। এরপর ১৯১৬ সালে কাঁচামাটিয়া নদীর তীরে একটি বিদ্যালয় প্রতিষ্ঠিত হয় ও বিদ্যালয়টি জমিদারের মায়ের নাম অনুসারে বিদ্যালয়ের নামকরণ করা হয় ‘বিশ্বেশ্বরী উচ্চ বিদ্যালয়’।
প্রতিষ্ঠাতা প্রধান শিক্ষক বাবু কালী কিশোর গুহ রায় সহ সাত জন শিক্ষক, একজন অফিস সহকারী, একজন দপ্তরী ও একজন নৈশ প্রহরী নিয়ে বিদ্যালয়ের যাত্রা শুরু হয়।
। বিদ্যালয় প্রতিষ্ঠার পর থেকে ভালো ফলাফল করায় ১৯৩৭ সালে কলকাতা বিশ্ববিদ্যালয় এই বিদ্যালয়কে স্থায়ী মঞ্জুরি দান করে। পরবর্তীতে ১৯৫৯ সালে পূর্ব পাকিস্তান শিক্ষা বোর্ড স্থায়ী মঞ্জুরি অনুমোদন করে। ১৯৮০ সালে বিদ্যালয়টি বাংলাদেশ সরকারের পাইলট স্কিমের অন্তর্ভুক্ত হয়।
বিশিষ্ট চিত্রশিল্পী সৈয়দ লুত্ফুল হক, কবি ও সাংবাদিক আব্দুল হাই মাশরেকী, বিশিষ্ট নাট্যকার ও কথা সাহিত্যিক বর্তমানে বাংলা একাডেমির উপ-পরিচালক ড. আমিনুর রহমান সুলতান, ঢাকা অ্যাপোলো হাসপাতালের চীফ কনসালটেন্ট ডা. মৃণাল কুমার সরকার।আফতাব আহমেদ রিফাত বর্তমানে কৃতিত্বের সাথে বা
ঈশ্বরগঞ্জ চৌকি আদালত

ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালনাকারী আদালত।
ঈশ্বরগঞ্জ পৌর সদর দত্তপাড়া গ্রামে ১৮৮০ সালে ২ একর ৪২ শতাংশ জমির ওপর তৎকালীন ব্রিটিশ সরকার একটি চৌকি আদালত স্থাপন করে। এই আদালতে তৎকালীন বৃহত্তর ঈশ্বরগঞ্জ (গৌরীপুর ও নান্দাইল), ফুলপুর ও কিশোরগঞ্জের হোসেনপুরের কিছু অংশের দেওয়ানি মোকদ্দমার জন্য চালু হয়। ঈশ্বরগঞ্জ উপজেলা ভাগ হয়ে গৌরীপুর ও নান্দাইল হয়। ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম চালু রয়েছে ঈশ্বরগঞ্জে অবস্থিত সিনিয়র সহকারী জজ আদালতটিতে।
সিনিয়র সহকারী জজ আদালতকে ২০১২ সালে তৎকালীন আইন প্রতিমন্ত্রী যুগ্ম জেলা জজ আদালতে উন্নীত করার ঘোষণা দেন। ঈশ্বরগঞ্জ বার অ্যাসোসিয়েশন সূত্রমতে, তিনটি আদালতে মামলার পরিমাণ প্রায় ৬ হাজার।
এ আদালতে জমি-সংক্রান্ত, পারিবারিক মামলা, অভিভাবক-সংক্রান্ত মামলা, অধিকার আদায়-সংক্রান্ত মামলা, টাকা আদায়ের মামলার বিচার কার্যক্রমসহ চৌকি ও ফৌজদারি উভয় ধরনের কার্যক্রম চালু রয়েছে।
ঘিলাছড়ি ইউনিয়ন, নানিয়ারচর

ঘিলাছড়ি বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
ঘিলাছড়ি ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি নানিয়ারচর উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৩৬৭জন। এর মধ্যে ৯,১৪৭জন বৌদ্ধ, ১৮৮জন মুসলিম, ২০জন হিন্দু, ১২জন খ্রিস্টান।
নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত।
ঘিলাছড়ি ইউনিয়ন নানিয়ারচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
ঘিলাছড়ি ইউনিয়নের সাক্ষরতার হার ৩৪.৮৪%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
ঘিলাছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়।
ঘিলাছড়ি ইউনিয়নের প্রধান হাট-বাজার হল ঘিলাছড়ি বাজার।
তেহরি বাঁধ

তেহরি বাঁধ ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি টিএইচডিসি ইন্ডিয়া লিমিটেডের এবং "তেহরি হাইড্রোইলেক্ট্রিক কমপ্লেক্স"য়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট "ভ্যেরিয়েবল-স্পিড পাম্পড-স্টোরেজ" প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন।
তেহরি বাঁধ প্রকল্পের জন্য একটি প্রাথমিক সমীক্ষা ১৯৬১ সালে সম্পূর্ণ হয় এবং ১৯৭২ সালে ৬০০ মেগাওয়াট ক্ষমতাসম্পন্ন বিদ্যুৎ নির্মাণের জন্য নকশা সম্পূর্ণ করা হয়। কার্যনির্বাহীতার পর ১৯৭৮ সালে নির্মাণ শুরু হয় কিন্তু আর্থিক, পরিবেশগত ও সামাজিক প্রভাবের কারণে নির্মাণ কার্য বিলম্বিত হয়। ১৯৮৬ সালে, ইউএসএসআর কর্তৃক প্রযুক্তিগত ও আর্থিক সহায়তা প্রদান করা হয়েছিল কিন্তু রাজনৈতিক অস্থিরতার কারণে নির্মাণ কার্য ব্যাহত হয় পরবর্তী বছরগুলিতে। ভারত সরকার প্রকল্পের নিয়ন্ত্রণ নিতে বাধ্য হয়েছিল এবং প্রথমে বাঁধটি উত্তরপ্রদেশের সেচ বিভাগের নির্দেশে স্থাপিত হয়েছিল। যাইহোক, ১৯৯৮ সালে তেহরি হাইড্র ডেভলপমেন্ট কর্পোরেশন গঠন করা হয় বাঁধটি পরিচালনা করতে এবং বাঁধ প্রকল্পের জন্য অর্থায়নের ৭৫% কেন্দ্রীয় সরকার ও ২৫% রাজ্য সরকার, কর্তৃক প্রদান করা হয়। উত্তরপ্রদেশ সরকার প্রকল্পের সেচ অংশের জন্য অর্থায়ন করে। ১৯৯০ সালে, এই প্রকল্পের পুনর্বিবেচনা করা হয় এবং নকশাটিকে তার বর্তমান বহুমুখী-কার্যে পরিবর্তিত হয়। তেহরি বাঁধ নির্মাণ ২০০৬ সালে সম্পূর্ণ হয় এবং প্রকল্পের দ্বিতীয় অংশ, কোটেশ্বর বাঁধ নির্মাণ ২০১২ সালে সম্পন্ন হয়।
বাঁধটি একটি ২৬০.৫ মি (৮৫৫ ফুট) উচু শিলা এবং আর্থ-ফিল এমব্যাঙ্কমেন্ট বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের পাম্প স্টোরেজ হাইড্রোয়েক্ট্রিসিটি বিদ্যুৎ উৎপাদন কেন্দ্র। পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়।
টু দ্য লাইটহাউজ

টু দ্য লাইটহাউজ () ইংরেজ ঔপন্যাসিক রচিত ১৯২৭ সালে প্রকাশিত একটি উপন্যাস। উপন্যাসটিতে র‍্যামজি পরিবার ও ১৯১০ থেকে ১৯২০ পর্যন্ত স্কটল্যান্ডের আইল অফ স্কাই-তে এই পরিবারের ভ্রমণগুলির কাহিনী বর্ণিত হয়েছে।
মার্সেল প্রুস্ত ও জেমস জয়েসের মত আধুনিকতাবাদী ধারায় অনুসরণে ও ধারাবাহিকতায় রচিত এই উপন্যাসটিতে কাহিনীর তুলনায় দার্শনিক অন্তর্দৃষ্টির প্রাধান্য বেশি। উপন্যাসটিতে চরিত্রগুলির মধ্যে আলাপচারিতা ও "অ্যাকশনের" পরিমাণ খুবই কম; উপন্যাসের প্রায় পুরোটাই চিন্তা ও পর্যবেক্ষণের আদলে লেখা হয়েছে।
১৯৯৮ সালে মডার্ন লাইব্রেরি তাদের ২০শ শতকের সেরা ১০০টি ইংরেজি উপন্যাসের তালিকায় "টু দ্য লাইটহাউজ"-কে ১৫তম স্থান প্রদান করে। ২০০৫ সালে মার্কিন সাময়িকী "টাইম" ১৯২৩ থেকে রচিত সেরা ইংরেজি উপন্যাসগুলির একটি হিসেবে এটিকে নির্বাচন করে।
শ্রীমঙ্গল চা নিলাম কেন্দ্র

শ্রীমঙ্গল চা নিলাম কেন্দ্র হচ্ছে বাংলাদেশের দ্বিতীয় চা নিলাম কেন্দ্র, যা সিলেটের মৌলভীবাজার জেলার শ্রীমঙ্গল উপজেলায় অবস্থিত। ২০১৭ সালের ৮ই ডিসেম্বর অর্থমন্ত্রী আবুল মাল আবদুল মুহিত নিলাম কেন্দ্রটির উদ্বোধন করেন। এবং দেশের তৃতীয় চা নিলাম কেন্দ্র হলো পঞ্চগড়ে। যা ২ সেপটেম্বর ২০২৩ সালে বাণিজ্য মন্ত্রী জনাব টিপু মুন্সি উদ্ধোধন করেন।
সিলেটে মালনীছড়া চা বাগান প্রতিষ্ঠার মাধ্যমে ১৮৪৯ সালে ব্রিটিশ হার্ডসন এই উপমহাদেশে প্রথম চা বাগান প্রতিষ্ঠা করেন। বাংলাদেশের ছোট-বড় মিলিয়ে ১৬৪টি চা বাগানের মধ্যে শুধু বৃহত্তর সিলেটেই রয়েছে ১৩৫টি চা-বাগান। যার মধ্যে ৯২টি বাগান শুধু মৌলভীবাজার এবং শ্রীমঙ্গলে অবস্থিত। তাছাড়া, সিলেট জেলায় ২০টি এবং হবিগঞ্জ জেলায় ২২টি চা বাগান রয়েছে। কিন্তু বৃহত্তর সিলেটের বাগানগুলোয় উৎপাদিত চা নিলামের জন্য নিয়ে যেতে হত চট্টগ্রামের নিলাম কেন্দ্রে। ফলে অনেক আগে থেকেই এখানে চা নিলাম কেন্দ্র চালুর দাবি করা হচ্ছিল। এরই পরিপ্রেক্ষিতে ২০১২ সালে প্রধানমন্ত্রী শেখ হাসিনা জানান যে চায়ের রাজধানী শ্রীমঙ্গলে নির্মাণ করা হবে দ্বিতীয় চা নিলাম কেন্দ্র।
সিলেট বিভাগের চারটির জেলার মধ্যে (মৌলভীবাজার, হবিগঞ্জ এবং সিলেট) তিনটিই চা উৎপাদনকারী জেলা। ২০১৬ সালের বার্ষিক চা উৎপাদন সূচক মোতাবেক, ৭০,০০০ ম্যাট্রিক টন মোট চা উৎপাদনের মধ্যে শুধু বৃহত্তর সিলেটেই উৎপাদিত হয় ৬০,০০০ ম্যাট্রিক টন চা। সিলেটে উৎপাদিত এই চায়ের ৭৫ শতাংশ জন্মেছিল শুধু মৌলভীবাজারের বাগানগুলোতে।
ভাকরা বাঁধ

ভাকরা বাঁধ উত্তর ভারতের হিমাচল প্রদেশ রাজ্যের বিলাসপুর এলাকায় শতদ্রু নদীর উপর একটি কংক্রিট দ্বারা নির্মিত মাধ্যাকর্ষণ বাঁধ। বাঁধটি গোবিন্দ সাগর জলাধার গঠন করে।
২২৬ মিটার উচু বাঁধটি, হিমাচল প্রদেশের বিলাসপুর জেলার ভাকরা গ্রামের কাছাকাছি অবস্থিত। বাঁধের দৈর্ঘ্য (উপরে রাস্তা থেকে মাপা) ৫১৮.২৫ মিটার এবং প্রস্থ ৯.১ মিটার। "গোবিন্দ সাগর" নামে পরিচিত বকঁধের জলাশয় ৯.৩৪ বিলিয়ন কিউবিক মিটার পর্যন্ত জল সংরক্ষণ করতে পারে। ভাকরা বাঁধ দ্বারা নির্মিত ৯০ কিলোমিটার দীর্ঘ জলাধার ১৬৮.৩৫ বর্গ কিলোমিটার এলাকা জুড়ে বিস্তৃত। জলের পরিমাণ অনুযায়ী, এটি ভারতের তৃতীয় বৃহত্তম জলাধার। ১২২২ বিলিয়ন ঘন মিটার আয়োতনের বৃহত্তম জলাধার মধ্যপ্রদেশে অবস্থিত এবং দ্বিতীয় বৃহত্তম জলাধার হল নাগরজুনা সাগর।
ভারতের প্রথম প্রধানমন্ত্রী জওহরলাল নেহেরু, "পুনরত্থানশীল ভারতে নতুন মন্দির" হিসাবে বর্ণনা করা করেছিলেন বাঁধটিকে। এই বাঁধটি সারা ভারতে পর্যটকদের আকর্ষণ করে। নানগাল শহর থেকে ১৫ কিমি এবং নয়না দেবী শহর থেকে ২০ কিলোমিটার দূরে ভাকরা বাঁধ অবস্থিত।
পাঞ্জাবের নাঙ্গাল বাঁধটি ভাখরা বাঁধের ভাটিতে অবস্থিত। তবে, কখনও কখনও উভয় বাঁধ দুটিকে ভাকরা-নাঙ্গাল বাঁধ নামে অভিহিত হয় যদিও তারা দুটি পৃথক বাঁধ।
ভারতবর্ষ বিভাজনের পর ভারত সরকার কর্তৃক গৃহীত প্রথম উপত্যকা উন্নয়ন প্রকল্পগুলির মধ্যে অন্যতম ছিল ভাকরা-নাঙ্গাল বহুমুখী বাঁধ, যদিও ভারত একটি মুক্ত জাতি হয়ে উঠার আগেই এই প্রকল্পটি তৈরি করা হয়েছিল। ১৯৪৪ সালের নভেম্বরে বিলাসপুরের রাজাসহ এই প্রকল্পটির চুক্তি স্বাক্ষরিত হয় এবং ১৯৪৫ সালের ৮ জানুয়ারি প্রকল্প পরিকল্পনাকে চূড়ান্ত করা হয়। প্রাথমিক কাজ ১৯৪৬ সালে শুরু হয়। ১৯৪৮ সালে বাঁধ নির্মাণ শুরু হয়। জওহরলাল নেহেরু ১৯৫৫ সালের নভেম্বর ১৭ সালে শতদ্রু নদীর বাঁধ নির্মাণের জন্য কংক্রিটের প্রথম বালতিটি ঢেলে দেন, যা কাজের সূচনার একটি প্রতীকী। সেখানে একটি সমাবেশে বক্তব্য রাখেন এবং তিনি বলেন, "ভারতবর্ষের জনগণ এবং ভবিষ্যত প্রজন্মের যে শ্রমিকরা এই বাঁধটি তৈরি করেছে, তাদের কাছে এটা একটি উপহার"। ১৯৬৩ সালের শেষ নাগাদ এই বাঁধটি সম্পন্ন হয়েছিল। ১৯৭০-র দশকের প্রথম দিক বাঁধটি সাফল্যতার সঙ্গে সম্পন্ন হয়েছিল।
তেহরি বাঁধের নির্মাণের পর ভাকরা বাঁধ ভারতের চতুর্থ বৃহত্তম বাঁধে পরিণত হয়েছে। এটি একটি বিশাল সংখ্যক পর্যটককে আকর্ষণ করে। পর্যটকেরা বাঁধের জলাধার এবং আকর্ষণীয় স্থানটি পরিদর্শন করে। তবে নিরাপত্তার কারণে ভাকরা-নাঙ্গাল বাঁধ পর্যটক ও দর্শনার্থীদের জন্য ২০০৯ সাল থেকে নিষিদ্ধ করা হয়েছে। নাঙ্গাল এবং ভাকরা বাঁধের দূরত্ব মধ্যে প্রায় ৩০-৩৫ কিলোমিটার।
বাঁধ দ্বারা নির্মিত বৃহৎ জলাধার বিলাসপুর জেলার একটি বড় অংশের জনবসতির স্থানান্তর ঘটায়। প্রায় ৩৭১ টি গ্রাম ডুবে যায় জলাধারে। এই জলাধার নির্মাণ সমাপ্তির ৫০ বছর পরও স্থানচ্যুতি মানুষদের পূর্ণাঙ্গ পুনর্বাসনের একটি প্রশ্ন রয়ে গিয়েছে।
মারিও গোমেজ

মারিও গোমেজ গার্সিয়া () হলে জার্মানির একজন পেশাদার ফুটবলার, যিনি ভিএফবি স্টুটগার্ট এবং জার্মানি জাতীয় দলে একজন স্ট্রাইকার হিসেবে খেলেন।
গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরস্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লিগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লিগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লিগের সর্বোচ্চ গোলদাতা চগিলেন এবং একই সাথে তার দলকে সুপার লিগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন।
গোমেজ ২০১৭ সালের ফেব্রুয়ারি মাসে, জার্মানি জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি উয়েফা ইউরোপীয় চ্যাম্পিয়নশিপ এবং ২০১০ ফিফা বিশ্বকাপের মতো আসরের জার্মানির প্রতিনিধিত্ব করেছেন। তিনি ২০১২ উয়েফা ইউরোয় সর্বোচ্চ গোলদাতা ছিলেন।
বিন্দুবাসিনী সরকারি বালিকা উচ্চ বিদ্যালয়

মাতা রানী বিন্দুবাসিনী চৌধুরাণী এই বিদ্যালয়ের প্রতিষ্ঠাতা। এই মহীয়সী নারী সন্তোষের (টাঙ্গাইলের) পাঁচ আনির জমিদার শ্রী দ্বারকানাথ রায় চৌধুরীর স্ত্রী এবং সুসাহিত্যিক শ্রী প্রমথ নাথ রায় চৌধুরী ও স্যার মন্মথনাথ রায় চৌধুরীর মাতা। বিদ্যালয়ের জন্য তিনি ০.৮২ একর জমি সহ একটি একতলা ভবন দান করেছিলেন। বর্তমানে এখানে ১.২৯ একর জমির উপর সরকারি সহায়তায় দুইটি তিনতলা ভবন ও একটি দুই তলা ভবন নির্মিত হয়েছে। প্রতিষ্ঠালগ্নে এটি ছিল একটি প্রাথমিক বিদ্যালয়, পর্যায়ক্রমে ১৯২২ সালে মাধ্যমিক এবং ১৯৩৪ সালে কলকাতা বিশ্ববিদ্যালয় কর্তৃক বালিকা উচ্চ বিদ্যালয় হিসাবে স্বীকৃত লাভ করে। এই ঐতিহ্যবাহী বিদ্যালয়টিকে ১৯৬৮ সালে ১৫ই নভেম্বর জতীয়করণ করা হয়।
টাঙ্গাইল জেলা সদরের পুরাতন বাস স্টেশনের সন্নিকটে টাঙ্গাইল কালিবাড়ির বিপরীত দিকে আকুর টাকুর পাড়ায় বিদ্যালয়টি অবস্থিত।
বর্তমানে বিদ্যালয়টিতে দুই শিফটে প্রায় ২০০০ শিক্ষার্থী ও ৫৫ জন শিক্ষক রয়েছে। এখানে বিজ্ঞান, মানবিক ও ব্যবসায় শিক্ষা এই তিন শাখা বর্তমানে চালু রয়েছে। টিফিনের সুব্যবস্থা রয়েছে। বিদ্যালয়ে দুইটি আধুনিক বিজ্ঞানাগার, সুসজ্জিত অত্যাধুনিক কম্পিউটার ল্যাব ও একটি সমৃদ্ধ পাঠাগার রয়েছে। 
পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহণ করে থাকে। জাতীয় দিবসগুলো ছাড়াও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় পালন করা হয়। এছাড়াও বিভিন্ন প্রতিযোগিতামূলক অনুষ্ঠান, খেলাধুলা, জাতীয় পর্যায়ে আয়োজিত বিতর্ক অনুষ্ঠানে ছাত্রীরা নিয়মিত অংশ গ্রহণ করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলীতে নিয়মিত অংশগ্রহণ করে থাকে।
প্রতি বৎসর বোর্ড পরীক্ষাগুলোতে এই বিদ্যালয়ের ছাত্রীরা সর্বাধিক টেলেন্টপুল ও সাধারণ বৃত্তি পেয়ে আসছে। এস.এস.সি পরীক্ষার ফলাফল ও সন্তোষজনক। ১৯৯৪ সালে বিজ্ঞান বিভাগ থেকে ১৬তম স্থান, ১৯৯৫ সালে একই বিভাগ থেকে ৫ম, ৮ম ও ১০ম স্থান অর্জন করেছিল এই বিদ্যালয়ের শিক্ষার্থীরা। প্রতি বছর এস.এস.সি পরীক্ষায় বিপুল সংখ্যক ছাত্রী জিপিএ ৫ (গোল্ডেন সহ) পেয়ে উত্তীর্ণ হয়। ফলশ্রুতিতে ১৯৯৭ সালে এই বিদ্যালয়টি জাতীয় পর্যায়ে শ্রেষ্ঠ শিক্ষাপ্রতিষ্ঠান ইসাবে স্বীকৃতি লাভ করে। ২০১২ সালে ঢাকা শিক্ষা বোর্ডে জে এস সি পরীক্ষায় ১০ম স্থান, ২০১৩ সালে ২০তম স্থান এবং ২০১৪ সালে ১১তম স্থান লাভ করে।
রুপনগর সরকারি মডেল স্কুল এন্ড কলেজ

রুপনগর সরকারি মডেল স্কুল এন্ড কলেজ, বাংলাদেশের রাজধানী ঢাকার মিরপুরে (রূপনগর) একটি মাধ্যমিক বিদ্যালয় ও কলেজ। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে।"
রুপনগর সরকারি মডেল স্কুল এন্ড কলেজ বাংলাদেশের রাজধানী ঢাকার মিরপুরে একটি সরকারী শিক্ষা প্রতিষ্ঠান। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। ২০০৬ সালে শিক্ষা মন্ত্রণালয়ের আওতায় এই প্রতিষ্ঠানটি প্রতিষ্ঠিত হয়। ২০১৭ পর্যন্ত বেসরকারীভাবে শিক্ষাকার্যক্রম পরিচালনা করে আসছিল। ২০১৭ সালে প্রতিষ্ঠানটি পুরোপুরিভাবে সরকারী প্রতিষ্ঠানে রূপান্তরিত হয়। বর্তমানে প্রতিষ্ঠানটির প্রাথমিক, মাধ্যমিক এবং উচ্চ মাধ্যমিক শাখায় প্রায় ৮ হাজার ছাত্র ছাত্রী অধ্যয়ন করছে।
১৬ এবং ১৮নং রোড, রূপনগর আবাসিক এলাকা, রূপনগর, মিরপুর ২, ঢাকা ১২১৬
বর্তমানে প্রায় ৮ হাজার ছাত্র ছাত্রী অধ্যয়ন করছে।
শিক্ষক সংখ্যাঃ প্রায় ৫০জন
কর্মকর্তা কর্মচারী সংখ্যা কর্মকর্তা কর্মচারী সংখ্যাঃ প্রায় ২৫ জন। ক্লাসের সময়সূচীঃ শীতকালে সকাল সাড়ে ৮টা থেকে দুপুর ২টা পর্যন্ত। গ্রীষ্মকালে সকাল ৮টা থেকে দুপুর ১টা ১৫মিনিট পর্যন্ত। লাইব্রেরীতে প্রায় ১০ হাজার বইয়ের সমাহার বিদ্যমান। 
পি.এস.সিঃ সন্তোষজনক
জে.এস.সিঃ অত্যধিক সন্তোষজনক
এস.এস.সিঃ অত্যধিক সন্তোষজনক
এইচ.এস.সিঃ সন্তোষজনক</ref>
১) অনেক বড় খেলার মাঠ।
২) টিচার স্টুডেন্টদের জন্য লিফটের সুবিধা
বড়দল দক্ষিণ ইউনিয়ন

দক্ষিণ বড়দল ইউনিয়ন বা বড়দল (দক্ষিণ) ইউনিয়ন বাংলাদেশের সুনামগঞ্জ জেলার একটি ইউনিয়ন । এটি তাহিরপুর উপজেলার অন্তর্গত ৭টি ইউনিয়নের মধ্যে একটি এবং বাংলাদেশ-ভারত সীমান্তের অতি সন্নিকটে অবস্থিত।
দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে। 
দক্ষিণ বড়দল ইউনিয়নের আয়তন ৪,২৬৯ একর।
দক্ষিণ বড়দল ইউনিয়ন তাহিরপুর উপজেলার ৩নং ইউনিয়ন পরিষদ। এ ইউনিয়ন জাতীয় সংসদের ২২৪ নং নির্বাচনী এলাকা সুনামগঞ্জ-১ এর অংশ। এই ইউনিয়নের অধীনে ২১টি গ্রাম রয়েছে, যেগুলো হল-
২০১১ সালের আদমশুমারী অনুযায়ী দক্ষিণ বড়দল ইউনিয়নের জনসংখ্যা ২৭,৯২০ জন; যার মধ্যে ১৩,৭৮৩ জন পুরুষ এবং ১৪,১৩৭ জন মহিলা।
লোকজন সুনামগঞ্জের আঞ্চলিক ভাষা ব্যবহার করে।
দক্ষিণ বড়দল ইউনিয়নের সাক্ষরতার হার ৪৯.৬০%। এ ইউনিয়নে ১টি ডিগ্রী কলেজ, ১টি আলিয়া মাদ্রাসা, ৩টি কওমী মাদ্রাসা, ৩টি উচ্চ বিদ্যালয়, ১৭টি প্রাথমিক বিদ্যালয় ও ১ টি কম্পিউটার প্রশিক্ষণ কেন্দ্র (এনসিটিসি, কাউকান্দি বাজার) রয়েছে।
তাহিরপুর উপজেলার অন্যান্য ইউনিয়নের মত দক্ষিণ বড়দল ইউনিয়নের যোগাযোগ ব্যবস্থাও অত্যন্ত অপ্রতুল। যোগাযোগের জন্য মূলত শুকনো মৌসুমে পায়ে হাঁটা/বাইসাইকেল/মটরবাইক ও বর্ষা মৌসুমে নদীপথই ভরসা। ইউনিয়নের অভ্যন্তরে প্রায় ৪০০ কি.মি. পাকা রাস্তা ও ২,৫০০ কি.মি. কাঁচা রাস্তা আছে।
মাটিয়ান হাওর: শীতকালে অতিথি পাখির সমাগম ঘটে; তাহিরপুর থেকে নৌকাযোগে যেতে হবে।
দক্ষিণ বড়দল ইউনিয়নে ১টি ডাকঘর, ৪টি বাজার, ১টি পরিবার কল্যাণ কেন্দ্র, ২৪টি মসজিদ, ১২টি ঈদগাহ মাঠ, ১৬ট কবরস্থান, ৬টি মন্দির ও ৩টি শ্মশান ঘাট আছে।
বের্নড লেনো

বের্নড লেনো (, ; জন্ম: ৪ মার্চ ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জার্মানি জাতীয় দলের হয়ে গোলরক্ষক হিসেবে খেলেন।
১৯৯৮–৯৯ মৌসুমে, মাত্র ছয় বছর বয়সে, জার্মান ফুটবল ক্লাব জার্মানিয়া বিটিগহাইমের যুব পর্যায়ের হয়ে খেলার মাধ্যমে লেনো ফুটবল জগতে প্রবেশ করেছেন এবং পরবর্তীকালে ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, জার্মান ক্লাব ভিএফবি স্টুটগার্ট ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্ট ২-এর হয়ে তিন মৌসুমে ৫৭ ম্যাচে অংশগ্রহণ করার পর ২০১১–১২ মৌসুমে তিনি প্রায় ৭.৫ মিলিয়ন ইউরোর বিনিময়ে বায়ার লেভারকুজেনে যোগদান করেছেন। ২০১৮–১৯ মৌসুমে, তিনি প্রায় ২৫ মিলিয়ন ইউরোর বিনিময়ে বায়ার লেভারকুজেন হতে ইংরেজ ক্লাব আর্সেনালে যোগদান করেছেন।
২০০৮ সালে, লেনো জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৬ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে তিনি ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন। দলগতভাবে, লেনো এপর্যন্ত ৩টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ২টি জার্মানির হয়ে জয়লাভ করেছেন।
বের্নড লেনো ১৯৯২ সালের ৪ঠা মার্চ তারিখে জার্মানির বিটিগহাইম-বিসিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। লেনোর বাবা জার্মান-রুশ বংশোভূত।
লেনো জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২৮ ম্যাচে অংশগ্রহণ করে ১টি শিরোপা জয়লাভ করেছেন।
২০১৫ সালের অক্টোবর মাসে, উয়েফা ইউরো ২০১৬-এর বাছাইপর্বে আয়ারল্যান্ড এবং জর্জিয়ার বিরুদ্ধে ম্যাচের জন্য লেনো সর্বপ্রথম জার্মানি জাতীয় দলে ডাক পান।
২০১৭ সালে, ফিফা কনফেডারেশন্স কাপে খেলার জন্য তিনি জাতীয় দলে ডাক পান।
কেভিন ট্র্যাপ

কেভিন ট্র্যাপ (জন্ম: ৮ জুলাই ১৯৯০) হলে জার্মানির একজন পেশাদার ফুটবলার, যিনি লিগ ১-এর ক্লাব প্যারিস সেন্ট জার্মেই এবং জার্মানি জাতীয় দলে একজন গোলরক্ষক হিসেবে খেলেন।
ট্র্যাপ ১. এফসি কাইসারস্লাউটের্নের হয়ে তার পেশাদার ক্যারিয়ার শুরু করেন, যেখানে তিনি বুন্দেসলিগার দুই মৌসুম অতিবাহিত করেছেন। ২০১২ সালে, তিনি মাত্র ১.৫ মিলিয়ন ইউরোর বিনিময়ে বুদেসলিগার অন্য এক ক্লাব এইন্টাখট ফ্রাঙ্কফুর্টে যোগদান করেন, যেখানে তিনি ৩ মৌসুম নিয়মিতভাবে খেলেন। তিনি উক্ত ক্লাবের হয়ে উয়েফা ইউরোপা লীগে খেলেছেন। অতঃপর ২০১৫ সালে, তিনি ১০ মিলিয়ন ইউরোর বিনিময়ে লীগ ১-এর ক্লাব প্যারিস সেন্ট জার্মেইয়ে যোগদান করেন, যেখানে তিনি বেশ কয়েকটি ঘরোয়া ট্রফি জয়লাভ করেছেন।
ট্র্যাপ জার্মানির যুব পর্যায়ে প্রায় ২৬-এর অধিক ম্যাচ খেলেছেন, যার মধ্যে ১১টি খেলেছেন জার্মানি অনূর্ধ্ব-২১ দলের হয়ে। ২০১৭ সালে জুন মাসে, তিনি আন্তর্জাতিক পর্যায়ে জার্মানির হয়ে অভিষেক করেন। তিনি ২০১৭ ফিফা কনফেডারেশন্স কাপ জয়ী জার্মান দলের একজন সদস্য ছিলেন।
ট্র্যাপ জার্মানির বেশ কয়েকটি যুব পর্যায়ের দলের সদস্য ছিলেন, যার মধ্যে রয়েছে: জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবন জার্মানি অনূর্ধ্ব-২১। তিনি সর্বপ্রথম ২০১৫ সালের ১৩ই জুন তারিখে, জিব্রাল্টারের বিরুদ্ধে ২০১৬ উয়েফা ইউরোর বাছাইপর্বের এক ম্যাচের জন্য জাতীয় দলে ডাক পান।
২০১৭ সালের ৬ই জুন তারিখে, ট্র্যাপ ডেনমার্কের বিরুদ্ধে অভিষেক করেন, উক্ত ম্যাচটি ১–১ গোলে ড্র হয়েছিল। উক্ত ম্যাচে তিনি পূর্ণ ৯০ মিনিট খেলার সুযোগ পেয়েছিলেন। পরের মাসে, তিনি ২০১৭ ফিফা কনফেডারেশন্স কাপের জন্য দলে অন্তর্ভুক্ত হন। তার দল উক্ত প্রতিযোগিতাটি জয়লাভ করতে সক্ষম হলেও, তিনি একটি ম্যাচ খেলারও সুযোগ পাননি।
উনিশ-কুড়ি

উনিশ-কুড়ি হল ভারতের কলকাতার এবিপি লিমিটেড (যারা "আনন্দবাজার পত্রিকা" ও "দ্য টেলিগ্রাফের" প্রকাশক) থেকে প্রকাশিত অন্যতম নবীন একটি পাক্ষিক পত্রিকা। এটি বাংলা ভাষায় প্রকাশিত ৩৩-বছরের-পুরানো শিশুতোষ পত্রিকা আনন্দমেলার একটি নতুন বিভাগ হিসাবে শুরু হয়েছিল। এটি কলকাতায় প্রকাশিত হয়। আক্ষরিকভাবে এর নামটির অর্থ "১৯-২০", এবং এর লক্ষ্যপূর্ণ পাঠক কিশোর-কিশোরী ও নবীন বয়স্করা।
প্রথম ১৯ জুন, ২০০৪ তারিখে প্রকাশিত, এই পত্রিকায় প্রাথমিকভাবে কিশোর-কিশোরীদের এবং তরুণ বয়স্কদের প্রতি দৃষ্টি নিবদ্ধ করা হয়েছিল। "উনিশ-কুড়ি"র এছাড়াও একটি সহকারী সংস্থা "উনিশ-কুড়ি কেরিয়ার" রয়েছে, যা পেশাগত বিষয় একচেটিয়াভাবে পরিচালনা করে।
"উনিশ-কুড়ি" একটি রঙিন চেহারা বজায় রাখে। যেখানে অনেক পত্রিকা উপন্যাসের সাহায্যে চলে যাচ্ছে, "উনিশ-কুড়ি" তার পাঠকদের মধ্যে তার রোমান্টিক উপন্যাসের বিভাগটি দৃঢ়ভাবে প্রতিষ্ঠিত করেছে। এর পাঠকদের মধ্যে রোমাঞ্চকর গোত্রের কাহিনিগুলোও জনপ্রিয়। "উনিশ-কুড়ি" ধারাবাহিক উপন্যাসও প্রকাশ করে। নিয়মিত বিভাগগুলি হল:
"উনিশ-কুড়ি"র সর্বশেষ বিষয়বস্তু রূপম ইসলাম, কলকাতার জনপ্রিয় যুব আইকনের একটি বিশেষ কলাম, যেখানে রূপম তরুণদের পরামর্শ ও সমাধান প্রদান করেন।
পত্রিকাটি পাঠকদের নিবন্ধ ও কল্পসাহিত্য-অবদানে উৎসাহ প্রদান করে।
"উনিশ-কুড়ি" ২০০৫ থেকে একটি "উনিশ-কুড়ি" মডেল হান্ট, এবং একটি সুরেলা কণ্ঠস্বর হান্টের মতো কার্যক্রম শুরু করেছে। এই প্রতিভা অন্বেষণ জনপ্রিয় হয়েছে।
ম্যাটস হুমেলস

ম্যাটস ইয়ুলিয়ান হুমেলস () হলেন জার্মানির একজন পেশাদার ফুটবলার, যিনি বুন্দেসলিগার অন্যতম সফল ক্লাব এফসি বায়ার্ন মিউনিখ এবং জার্মানি জাতীয় দলের হয়ে একজন সেন্টার-ব্যাক হিসেবে খেলেন।
তিনি তার খেলোয়াড়ি জীবনের শুরুতে এফসি বায়ার্ন মিউনিখের যুব পর্যায়ে খেলেছেন। অতঃপর ২০০৮ সালের জানুয়ারি মাসে, তিনি এক মৌসুমের জন্য বায়ার্ন মিউনিখের প্রতিদ্বন্দ্বী ক্লাব বরুসিয়া ডর্টমুন্ডে ধারে খেলতে যান। পরিশেষে তিনি ২০০৯ সালের ফেব্রুয়ারি মাসে, ক্লাবটির সাথে ৪ মিলিয়ন ইউরোর বিনিময়ে চুক্তিবদ্ধ হন। তিনি উক্ত ক্লাবের হয়ে ২টি লীগ ট্রফি জয়লাভ করেন এবং ২০১২–১৩ উয়েফা চ্যাম্পিয়ন লীগে রানার-আপ হন। ২০১৬ সালে মে মাসে, হুমেলস তার পূর্ববর্তী ক্লাবের সাথে পুনরায় চুক্তিবদ্ধ হন, যেটি ২০১৬ সালের ১লা জুন হতে কার্যকর হয়।
হুমেলস ২০১০ সাল হতে জার্মানি জাতীয় দলের হয়ে খেলছেন। তিনি এপর্যন্ত প্রায় ৬০-এর অধিক ম্যাচ খেলেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় জার্মানির প্রতিনিধিত্ব করেছেন।
জেনা অর্টেগা

জেনা মারি অর্টেগা (জন্ম সেপ্টেম্বর ২৭, ২০০২) হলেন একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউ-এ প্রচারিত রোমান্টিক এবং হাস্যরস দৃশ্যকাব্যের ধারাবাহিক "জেইন দ্য ভার্জিন" এবং জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক "স্টাক ইন দ্য মিডল" -এ তার অভিনীত চরিত্র সমূহের জন্য পরিচিত। এছাড়াও তিনি ডিজনি চ্যানেল-এ প্রচারিত রোমাঞ্চকর দৃশ্যকাব্যের এ্যানিমেশন ভিত্তিক ধারাবাহিক "এলেনা অব এভালর"-এ "প্রিন্সেস ইসাবেল" নামক চরিত্রটিতে কন্ঠ দিয়ে থাকেন।
অর্টেগার বাবা মেক্সিকান বংশধর এবং তার মা, মিশ্রিত মেক্সিকান এবং পুয়ের্তোরিকান বংশধর। তিনি তার পিতা-মাতার ছয় জন সন্তানের মধ্যে চতুর্থ, তাই তিনি তার অভিনীত ধারাবাহিক "স্টাক ইন দ্য মিডল" এর চরিত্র "হার্লে দিয়াজ" এর সাথে সম্পর্কযুক্ত করেন, যেখানে তিনি সাতজন সন্তানের মধ্যে মধ্যমতম। অর্টেগা মাত্র ছয় বছর বয়স থেকেই অভিনয়ের প্রতি আগ্রহী হয়ে উঠেন। তার মা মনে করেছিলেন তিনি এর প্রতি আন্তরিক নয়, কিন্তু আট বছর বয়সের মধ্যেই তার মা এবং অভিনয় শিল্পী ব্যবস্থাপকদের সাহায্য নিয়ে, অর্টেগা অভিনয়ের জন্য পরীক্ষা দিতে শুরু করেন।
২০১৮ সালের মার্চ মাসে, অর্টেগা মার্কিন টেলিভিশন চ্যানেল এবিসি'র ছোট পর্দার টেলিছবি "ম্যান অফ দ্য হাউজ"-এর অভিনয় শিল্পীদের সাথে অভিনয়ের জন্য যোগদান করেন, যেখানে তিনি এলেনা নামক ভূমিকায় অভিনয় করেছেন, যাকে "একজন সুদর্শন এবং নীচমনা একমাত্র শিশু সন্তান, যে তার মামাতো/চাচাতো ভাই-বোনদের সাথে ভালভাবে মানিয়ে নিয়ে বসবাস করতে পারেনা", হিসেবে বর্ণনা করা হয়েছে। 
এছাড়া সম্প্রতি নেটফ্লিক্সের 'ওয়েডনেসডে'তে মুখ্য ভূমিকা পালন করে বহুল জনপ্রিয় হয়েছেন তিনি৷
তিনি Beetlejuice "Beetlejuice Beetlejuice সিনেমায় অভিনয় করেন।" 
! সাল
! শিরোনাম
! ভূমিকা
! class="unsortable" | মন্তব্য
জাটিভাঙ্গা বধ্যভূমি

জাটিভাঙ্গা বধ্যভূমি বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।
১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।
পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় । 
পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।
নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।
,The Daily Star
,প্রথম আলো
,Ekushey-tv
,NTV
নাগার্জুন সাগর বাঁধ

নাগর্জুনা সাগর বাঁধটি নাগার্জুন সাগরে কৃষ্ণা নদী জুড়ে নির্মিত হয়েছিল যা নলগন্ডা জেলা ও গুন্টুর জেলার মধ্যে অবস্থিত। বাঁধের নির্মাণকাল ১৯৫৫ সাল ও ১৯৬৭ সালের মাঝামাঝি সময়ে ছিল। বাঁধটি একটি জলাশয় তৈরি করে যার মোট সঞ্চয় ক্ষমতা ১১.৪৭২ বিলিয়ন কিউবিক মিটার (৪০৫.১ × ১০৯ কিলোওয়াট)। বাঁধটি তার গভীরতম ভিত্ত থেকে ৪৯০ ফুট (১৫০ মিটার) উচু এবং ০.৯৯ মাইল (১.৬ কিমি) দীর্ঘ। বাঁধে ২৬ টি জলকপাটিকা রয়েছে যা ৪২ ফুট (১৩ মি) প্রশস্ত এবং ৪৫ ফুট (১৪ মি) উচু। নাগর্জুন সাগর ভারতে সবুজ বিপ্লব অর্জনের জন্য শুরু হওয়া "আধুনিক মন্দির" নামে অভিহিত বড় অবকাঠামো প্রকল্পের প্রথম দিকে ছিল। এটি ভারতের প্রথম বহুমুখী-উদ্দেশ্য যুক্ত সেচ এবং জলবিদ্যুৎ প্রকল্পগুলির মধ্যে একটি। বাঁধটি জলবিদ্যুৎ উৎপাদনের পাশাপাশি নালগাঁও, সূর্যপদ, কৃষ্ণ, খাম্মাম, পশ্চিম গোদাবরী, গুন্টুর ও প্রকাশম জেলার জল সরবরাহ করে। ৪০৮ টি.এম.সি. সঞ্চয় ক্ষমতার নাগরজুনা সাগর বাঁধের জলাশয়ে আটককৃত সমস্ত জল ব্যবহারের জন্য বাঁধটির করা হয় যা ভারতে দ্বিতীয় বৃহত্তম জলাধার।
১৯৫৫ সালের ১০ ডিসেম্বর প্রধানমন্ত্রী জওহরলাল নেহেরু আনুষ্ঠানিকভাবে বাঁধের নির্মাণ কার্য উদ্বোধন করেন এবং পরের বারো বছরের ধরে প্রকল্পটি নির্মাণ করা হয়। এটি সেই সময়ে বিশ্বের সবচেয়ে লম্বা গাঁথনি বাঁধ ছিল, স্থানীয় ভাবে জানা যায় বিজয়ওয়াড়ার সংসদ সদস্যা কানুরি লক্ষ্মণ রাও বাঁধ নির্মাণের প্রকৌশলি কাজে দক্ষ নেতৃত্বে ছিলেন। ১৯৬৭ সালে প্রধানমন্ত্রী ইন্দিরা গান্ধী দ্বারা বাম এবং ডান তীরের খালের মধ্যে জলাধার থেকে জলের প্রবাহ চালু করা হয়। জলবিদ্যুৎ কেন্দ্র নির্মাণের পর ১৯৭৮ সাল থেকে ১৯৮৫ সালের মধ্যে বিদ্যুৎ উৎপাদনের সাথে সাথে অতিরিক্ত ইউনিটগুলির বিদ্যুৎ উৎপাদন চালু হয়। ২০১৫ সালে, এই প্রকল্পের উদ্বোধনের হীরকজয়ন্তী উদ্‌যাপন করা হয়েছিল, এই বাঁধটির জন্য অঞ্চলে যে উন্নয়ন হয়েছে তা মনে রেখে।
বাঁধ নির্মাণের ফলে একটি প্রাচীন বৌদ্ধ বসতি, নাগার্জুনাকন্ডা জলে নিমজ্জিত হয়ে যায় যা প্রথম এবং দ্বিতীয় শতাব্দীর ইকশভাকু সাম্রাজ্যের রাজধানী এবং পূর্ব দাক্ষিণাত্যে সাতবাহন সাম্রাজ্যের উত্তরসূরি ছিল। এখানে খননকার্য চালিয়ে ৩০ টি বৌদ্ধ মঠ, পাশাপাশি নানা শিল্পকর্ম এবং মহান ঐতিহাসিক গুরুত্বের শিলালিপি পাওয়া গেছে। খনন করে স্মৃতিস্তম্ভগুলি স্থানান্তর করা হয়েছে। কিছু প্রত্নতত্ত্ব জলাধারের মাঝখানে অবস্থিত একটি দ্বীপ, নাগাঞ্জেনকোন্ডায় সরানো হয়েছে এবং অন্যদের অনুপু নামক কাছাকাছি মূল ভূখন্ডে সরানো হয়।
সিপাইথন

সিপাইথন হচ্ছে পাইথন প্রোগ্রামিং ভাষার একটা আরোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন ইন্টারপ্রেটার। 
সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্যান্য ভাষায় বাইন্ডিং লেখা সম্ভব।
সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারণে পাইথন থ্রেডগুলো কেবল একটা প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে("মাল্টিপ্রসেসিং" নামে একটা মডিউল আছে যেটা এক্ষেত্রে কিছুটা সহায়তা করে")"।
অভিজিৎ মুখোপাধ্যায়

অভিজিৎ মুখোপাধ্যায় (জন্ম ২ জানুয়ারি, ১৯৬০) একজন ভারতীয় রাজনীতিবিদ তথা পশ্চিমবঙ্গের জঙ্গিপুর লোকসভা কেন্দ্র থেকে সংসদ সদস্য হয়েছিলেন। ২০২১ সালে পশ্চিমবঙ্গ বিধানসভা নির্বাচনে কংগ্রেসের বিপর্যয় ঘটে। কংগ্রেস বিধানসভায় কোন আসনেই জিততে পারেনি। ২০২১ সালের ৫ জুলাই অভিষেক বন্দোপাধ্যায়ের আমন্ত্রণে তিনি জাতীয় কংগ্রেস ছেড়ে তৃণমূল কংগ্রেসের পতাকা হাতে তোলেন। অবশ্য অভিজিৎ বাবু তৃণমূল কংগ্রেসের সদস্য পদ নেননি। ২০২৫ সালের ১২ ফেব্রুয়ারি অভিজিৎ বাবু আনুষ্ঠানিকভাবে ভারতীয় জাতীয় কংগ্রেস এ ফিরে আসেন। বিধান ভবনে এক অনুষ্ঠানে অভিজিৎ বাবুর হাতে কংগ্রেসের পতাকা তুলে দেন রাজ্য কংগ্রেস সভাপতি শুভঙ্কর সরকার। অভিজিৎ বাবু বলেন কংগ্রেস দল তাকে যে দায়িত্ব দেবে তিনি তা নিষ্ঠার সাথে পালন করবেন।
অভিজিৎ মুখোপাধ্যায় ২০১২ সালের জঙ্গিপুর লোকসভা নির্বাচনে ২৫৩৬ টি বেশি ভোট পেয়ে তাঁর নিকটবর্তী প্রতিদ্বন্দ্বী সি পি আই (এম) মুজাফ্ফর হোসেনকে পরাজিত করেছিলেন। এই আসনটিতে তাঁর পিতা প্রণব মুখার্জী রাষ্ট্রপতি নির্বাচিত হওয়ার আগে সাংসদ সদস্য ছিলেন।
বালাপুর জমিদার বাড়ি

বালাপুর জমিদার বাড়ি বাংলাদেশ এর নরসিংদী জেলার নরসিংদী সদর উপজেলার বালাপুর গ্রামে অবস্থিত এক ঐতিহাসিক জমিদার বাড়ি।
বালাপুর জমিদার বাড়ির প্রতিষ্ঠাতা জমিদার বাবু নবীনচন্দ্র সাহা। তবে কবে নাগাদ এই জমিদার বাড়িটি প্রতিষ্ঠিত হয় তা জানা যায়নি। প্রায় ৩২০ বিঘা জমির উপর এই জমিদার বাড়িটি নির্মাণ করা হয়। এখানে একটি একতলা ভবন, একটি দোতালা ভবন ও একটি তিনতলা ভবন তৈরি করা হয়েছিল যা এখনো দাঁড়িয়ে আছে। এই জমিদার বাড়ির জমিদাররা ছিলেন সংস্কৃতিমান। সন্ধ্যা নামলেই জমিদার বাড়িতে প্রতিদিন ডাক ঢোলের বাজনা বাজা শুরু হত। বিভিন্ন ধরনের নাটক, পালা গানসহ আরো অনেক ধরনের সাংস্কৃতিক অনুষ্ঠান হতো। ১৯৪৭ সালে ভারতবর্ষ ভাগ হলে তারা তাদের জমিজমা মন্দিরের নামে উইল করে দিয়ে এই দেশ ছেড়ে ভারতের কলকাতায় চলে যান। 
৩২০ বিঘা জমির উপর একটি একতলা, একটি দুইতলা ও একটি তিনতলা ভবন রয়েছে। তিনতলা ভবনটি একশত এক (১০১) কক্ষ বিশিষ্ট ভবন। ৯২ শতক জমি জুড়ে একটি পুকুর রয়েছে। পুকুরটিতে পুরুষ এবং মহিলাদের জন্য আলাদা আলাদা ঘাট রয়েছে। এছাড়াও জমিদার বাড়িটিতে একটি মন্দির ও দুর্গাপূজার মণ্ডপ রয়েছে।
বাড়িটি তত্ত্বাবধায়নে না থাকার কারণে চারদিক লতাপাতায় জরাজীর্ণ হয়ে রয়েছে। এছাড়াও ভবনগুলোও ধসে পড়তেছে।
ঢাকা থেকে যেতে হলে কুড়িল বিশ্বরোড থেকে
অ্যাডাম্যান্টিয়াম

অ্যাডাম্যান্টিয়াম হলো মার্ভেল কমিকস দ্বারা প্রকাশিত মার্কিন কমিক বইয়ে আবির্ভুত একটি কাল্পনিক ধাতুর মিশ্রণ। এটি সেরা পরিচিত উলভারিন চরিত্রটির কঙ্কাল এবং থাবাগুলিতে লাগানো পদার্থ হিসেবে। অ্যাডাম্যান্টিয়াম মার্ভেল কমিক্সের "অ্যাভেঞ্জার্স" #৬৬ (জুলাই ১৯৬৯)-এ লেখক রয় টমাস এবং চিত্রকর ব্যারি উইন্ডসর-স্মিথ এবং সিড শোরস দ্বারা নির্মিত, যা আল্ট্রন চরিত্রের বাইরের খোলস হিসেবে এই পদার্থটি তার অংশ হিসেবে উপস্থাপন করা হয়। এটির আবির্ভাব ঘটা গল্পগুলিতে, অ্যাডাম্যান্টিয়ামের গুণমান সংজ্ঞা হলো এর ব্যবহারিক অবিনশ্বরতা।
শব্দটি হলো একটি নকল-ল্যাটিন নতুন শব্দ (আসল ল্যাটিন: "অ্যাডাম্যান্স", "অ্যাডাম্যান্টেম"; [দ্বিতীয়া-বিভক্তি]) যা ইংরেজি বিশেষ্য এবং বিশেষণ শব্দ অ্যাডাম্যান্ট সঙ্গে আধুনিক-ল্যাটিন প্রত্যয় "-ইয়াম (-ium) উপর ভিত্তি করে বানান। বিশেষণটি দীর্ঘ সময়ের জন্য অজেয়, হীরার মতো কঠোরতাপূর্ণ বৈশিষ্ট্য অথবা একটি খুব দৃঢ়/অটল অবস্থা বর্ণনা করার জন্য উল্লেখ করা হয় (উদাহরণস্বরূপ: "সে কঠোরভাবে চলে যেতে অস্বীকার করছে")। "অ্যাডাম্যান্ট" বিশেষ্যটি দীর্ঘ সময়ের জন্য কোনো অপ্রতিরোধ্য বা অনমনীয় শক্ত পদার্থ এবং পূর্বে, একটি পৌরাণিক পাথর বা অনেক অন্যান্য পদার্থের সঙ্গে অপ্রতিরোধ্য কঠোরতার খনিজ নামকরণ, প্রায়ই হীরা বা চুম্বকীয় পাথরের সাথে চিহ্নিত করার জন্য ব্যবহার করা হতো। "অ্যাডাম্যান্ট" এবং এর সাহিত্যিক রুপ "অ্যাডাম্যান্টিন" "প্রমিথিউস বাউন্ড", "এইনেইড", "দ্য ফেয়ারি কুইন", "প্যারাডাইস লস্ট", "গালিভার’স ট্রাভেলস", "দি অ্যাডভেঞ্চার্স অব টম সয়্যার", "দ্য লর্ড অব দ্য রিংস" এবং "ফরবিডেন প্ল্যানেট" চলচ্চিত্রের ("অ্যাডাম্যান্টিন" ইস্পাত) মতো কাজে চোখে পড়ে, যা সব মার্ভেল কমিকসে "অ্যাডাম্যান্টিয়াম"-এর ব্যবহার পূর্ব-নির্দেশ করে।
কমিক বইগুলি অনুযায়ী, এই সংকর ধাতুর উপাদানগুলি আলাদা গোছায় রাখা হয়—সাধারণত রজনের ব্লকগুলির মধ্যে—ছাঁচনির্মাণ আগে। অ্যাডাম্যান্টিয়াম ব্লকগুলিকে একইসাথে গলিয়ে, উপাদানগুলিকে মিশিয়ে প্রস্তুত করা হয় যেখানে রজনটি বাষ্পে পরিণত হয়। সংকর ধাতুটি তখন অবশ্যই আট মিনিটের মধ্যে ঢোকাতে হবে। মার্ভেল কমিকসের অ্যাডাম্যান্টিয়াম একটি অত্যন্ত স্থিতিশীল আণবিক গঠন আছে যা এটিকে অধিকতর আকৃতি বদলাতে প্রতিরোধ করে এমন কি যদি এটিকে এর তরল আকারে উচ্চ তাপমাত্রায় রাখার জন্য যথেষ্ট। এটির শক্ত অবস্থায়, এটি উচ্চ-শ্রেণীর ইস্পাত বা টাইটানিয়ামের মতো গাঢ়, চকচকে ধূসর হিসেবে বর্ণিত। এটিকে ধ্বংস বা এই অবস্থায় ভেঙে ফেলা প্রায় অসম্ভব এবং যখন একটি ধারালো কিনারা আকৃতি বদলানো হয়, এটি অতিসামান্য শক্তির সাথে সবচেয়ে ক্ষুদ্রতর উপাদানকে ছেঁদ করতে পারে।
উলভারিন চরিত্রটি একবার এপোকালাইপ্সের পরীক্ষাগারে একটি অ্যাডাম্যান্টিয়াম লাগানো মাথার খুলি আবিষ্কার করে এবং বলেন এটি সেখানে কয়েক যুগের জন্য আছে বলে মনে হচ্ছে।
অ্যাডাম্যান্টিয়াম বিভিন্ন মার্ভেল কমিকস প্রকাশনা এবং অনুমতিপ্রাপ্ত পণ্যে আবির্ভূত হয়, যেখানে এটি পাওয়া যায়:
মার্ভেল কমিকস আলটিমেট মার্ভেল সংখ্যায়, অ্যাডাম্যান্টিয়াম হলো অত্যন্ত মজবুত এবং একজন ব্যক্তিকে টেলিপ্যাথিক অনুসন্ধান বা হামলা থেকে রক্ষা করতে পারে। এটি আলটিমেট উলভারিন এবং আলটিমেট লেডি ডেথস্ট্রাইকের থাবাগুলি এবং কঙ্কালের একটি উপাদান। অ্যাডাম্যান্টিয়ামের সংস্করণটি অলঙ্ঘনীয় নয়। "আলটিমেটস" #৫-এ, হাল্ক অ্যাডাম্যান্টিয়াম দিয়ে তৈরি একটি সুই ভেঙ্গে ফেলে। "আলটিমেট এক্স-ম্যান" #১১ (ডিসেম্বর ২০০১)-তে, একটি অ্যাডাম্যান্টিয়ামের খাঁচা একটি বোম দ্বারা ক্ষতিগ্রস্ত হয়। "আলটিমেট এক্স-ম্যান" #১২ (জানুয়ারি ২০০২)-তে, সাবরেটুথের চারটি অ্যাডাম্যান্টিয়াম থাবার মধ্যে একটি ভেঙ্গে যায়।